
En el present treball es recullen dades de les comunitats fitoplanctòniques de quatre 
platges del municipi de Santa Eulària del Riu a l'illa d'Eivissa durant els estius de 
2013 i 2014. S'han identificat 79 tàxons de microalgues a nivell d'espècie o gènere i 
2 a nivell de classe, constituint una comunitat diversificada que mostra variabilitat 
tant en l'espai com en el temps. D'aquests tàxons, són pocs els que es troben presents 
de manera recurrent i constitueixen la base de la comunitat fitoplanctònica, sent les 
dominants les nanoflagel-lades. Molts dels altres tàxons apareixen de manera 
esporàdica i puntualment contribueixen a una part més gran del total de la comunitat, 
dominant dinoflaglel:lades o diatomees segons el cas. En base a l'abundància 
cel-lular total, podem considerar Cala Llonga com una platja oligotròfica, Santa 
Eulària com a més productiva i les platges d'Es Riu i Es Canar com a platges amb 
característiques tròfiques intermèdies. De manera general s'observa un creixement 
fitoplanctònic durant el mes de juliol, que pot avançar-se o endarrerir-se 
lleugerament segons la zona d'estudi. En el cas de Cala Llonga, aquest creixement 
estival es produeix en el mes d'agost. Aquests creixements responen a les condicions 
pròpies de l'estiu amb elevades temperatures i estabilitat de la columna d'aigua, 
potenciades per l'increment de banyistes i d'altres activitats nàutiques. Per altra 
banda, els creixements explosius d'espècies concretes, que han arribat a provocar la 
discoloració de les aigües, constitueixen una senyal d'alerta que les condicions 
d'aquests ecosistemes surten del seu estat natural. 

SUMMER PHYTOPLANKTON COMMUNITIES IN FOUR BEACHES OF 
SANTA EULARIA DEL RIU (EIVISSA). The present study reports phytoplankton 
data obtained from four beaches of Santa Eulària del Riu from Ibiza Island during the 
summers of 2013 and 2014. A total of 79 microalgae taxa have been identified at 
species or genera level and 2 taxa at class level. This diverse community varies in 
time as well as in space. Few of them are recurrent and constitute the base of the 
phytoplankton community, in which the nanoflagellates are the dominant group. 
Most of the other taxa appear sporadically, and occasionally constitute a higher 
proportion of the whole phytoplankton community dominated by dinoflagellates or 
diatoms (depending on the sampling time). Based on total phytoplankton cell 
abundance we consider waters of Cala Llonga as oligotrophic, Santa Eulària waters 
with higher nutrient levels, and Es Riu and Es Canar with intermediate nutrient water 
levels. The general trend is the presence of a phytoplankton bloom during July. This 
bloom can be advanced or delayed depending on the study area. At Cala Llonga the 
phytoplankton bloom is observed during August. These phytoplankton blooms 
matches with summer conditions of high temperatures and water stability, also with 
the increase of recreational swimming and nautical activities. On the other hand, 
harmful blooms of specific taxa which involve red tides are a warming sign that these 

ecosystems are not in their natural conditions. 
Keywords: phytoplankton; coastal waters; summer; ecology; Ibiza. 

Introducció 


Aquest treball presenta l'estudi sobre 
l'evolució де les comunitats del 
fitoplàncton que viuen a les aigües lliures 
de quatre platges del municipi de Sta. 
Eulalia del Riu durant els mesos d'estiu. 
L'estudi té un objectiu doble, d'una part 
incrementar els coneixements sobre el medi 
natural aquàtic del municipi 1 de l'altre 
desxifrar les possibles causes de 1а 
presència sobtada de proliferacions de 
fitoplàncton prop de la platja, tot plegat en 
el context d'aplicació de l'Agenda Local 21 
(Conselleria de Medi Ambient, 2002) i els 
Sistemes de Gestió Ambiental ISO 14001 
(2004) implementats a les platges d'aquest 
municipi. 

Des d'una perspectiva referida al 
fitoplàncton com indicador de l'estat 
ecològic dels ecosistemes aquàtics (DMEA, 
2000) la proposta es fonamenta en la 
identificació i quantificació de les espècies 
que tenen el seu hàbitat en les condicions 
estivals de les platges i, d'aquestes, quines 
n'alteren la qualitat i suposen una 
pertorbació per a les aigües cristal:lines que 
caracteritzen aquests ecosistemes. 

Les quatre platges escollides (Santa 
Eulària, Es Riu, Es Canar i Cala Llonga) 
presenten diferències en relació a les seves 
característiques morfològiques i la forma 
de relacionar-se amb l'entorn geogràfic 
immediat, però totes tenen en comú la gran 
transparència de l'aigua durant la major 
part de l'any, l'elevada concurrència de 


banyistes al llarg dels mesos més càlids, i 
les quatre reben, directament o de forma 
collateral, els impactes derivats del 
conjunt d'activitats nàutiques que s'hi 
desenvolupen a l'estiu. 

Els episodis de discoloració de les 
aigües marines s'han incrementat en les 
darreres dècades a les zones turístiques de 
la Mediterrània (Masó i Garcés, 2006). En 
concret a les Illes Balears n'existeixen un 
bon nombre de registres (Puigserver i 
Moyà, 2015). Aquests esdeveniments 
responen a la barreja de factors que van 
canviant els paisatges idíllics d'aigües 
clares propis de les nostres costes i poden 
afectar negativament a la indústria turística. 
A més, hi ha espècies que quan arriben a 
una platja s'hi installen permanentment. 
Tot i que no es manifestin cada estiu es 
mantenen en estat latent en el sediment, es 
tracta de formes de resistència o cistes, i 
proliferen quan les condicions les són 
favorables (Anderson et al., 1995). La 
importància de tenir-les registrades i vigilar 
la seva dinàmica és evident en el context de 
la gestió dels ecosistemes aquàtics. 

El present estudi ens ha permès tenir un 
coneixement suficientment bo de les 
comunitats fitoplanctòniques de les quatre 
platges estudiades i alertar de la presència 
d'aquelles espècies que poden resultar 
perjudicials per a la qualitat de les zones de 
bany. Aquesta és una bona estratègia per 
dues raons, primer perquè la manera de fer 
front a un possible problema és conèixer el 
seu origen, i segon, perquè d'acord amb la 

Directiva Marc de l'Aigua de la UE la 
gestió dels ecosistemes aquátics, tant els 
epicontinentals com els marins, ha de tenir 
com objectiu final la millora del seu estat 
ecológic 1 la restitució d'una situació més 
semblant a la de referéncia (DMEA, 2000). 


Materials i métodes 


La selecció de les quatre platges es feu 
en base als coneixements i l'experiència 
prévia del personal especialitzat de la 
Regidoria de Medi Ambient del municipi 
de Sta. Eulària del Riu. L'objectiu de la 

Fig. 1. Mapa de localitzac 
Riu; C: Es Canar; D: Cala Llonga. 





ió dels punts de mostreig a les platges estudiades 


selecció dels punts de mostreig ha estat 
intentar encabir, en cada lloc, les 
suposables heterogeneitats derivades de la 
pròpia estructura de cada platja, de les 
activitats que s'hi desenvolupen i de les 
possibles o confirmades, cas d'Es Riu, 
influències externes. La presa de mostres 
s'ha realitzat a deu punts de mostreig que, 
tal i com es pot observar a la Fig. 1, es 
distribueixen de la següent manera: SEl i 
SE2 a la platja de Santa Eulària, R1, R2 i 
R3 a la platja d'Es Riu; СІ, C2 i C3 a la 
platja d'Es Canar; i 141 i LI2 a Cala 
Llonga. 


da, iN Cd 
. A: Santa Eulària; B: Es 


Fig. 1. Sampling locations of the studied beaches. A: Santa Eulària; B: Es Riu; C: Es Canar; D: 


Cala Llonga. 

Els mostrejos es realitzaren de juny a 
setembre de 2013 1 de juliol a setembre de 
2014. Així mateix, a la zona d'Es Canar es 
recolliren dues mostres addicionals al juliol 
de 2013 per estudiar la proliferació de 
fitoplàncton que va aparéixer en aquest lloc 
1 que va provocar una discoloració de les 
seves aigües. La fondária máxima a les 
zones de mostreig oscillava entre 1.50 i 
1.75 m. La presa de mostres es realitzà 
directament i per duplicat a uns 5 cm per 
sota de la superfície de l'aigua, amb 
botelles de plàstic de 0.5 litres de capacitat 
préviament netejades amb aigua del mateix 
lloc. Les mostres s'agafaven entre les9 h 1 
les 11 h per evitar l'efecte nit sobre la 
migració del fitoplàncton i la possible 
interferéncia dels banyistes en el mostreig. 
Les mostres sense cap tipus de tractament, 
degudament condicionades 1 empaquetades, 
s'enviaven mitjançant un servei ràpid de 
missatgeria al Departament de Biologia de 
la Universitat de les Illes Balears. 

Una vegada en el laboratori es feia una 
primera observació en viu d'una fracció de 
les mostres mitjançant un microscopi 
invertit ZEISS Axiovert equipat per a la 
presa d'imatges digitals, i la resta es 
fitxava amb Lugol, un reactiu que conserva 
i tenyeix les microalgues (Margalef, 1974, 
Throndsen, 1978). Una part del volum 
fitxat, normalment 100 ml, es dipositava 
en cubetes en les quals es realitzava la 
sedimentació del fitoplàncton. Per una 
cubeta de 220 mm d'altura i 100 ml de 
volum s'han d'esperar unes 66 hores 
perquè totes les —cèl-lules quedin 
dipositades sobre el fons i es pugui passar a 
la seva observació (Margalef, 1974). La 
determinació de les espècies presents a la 
mostra i el recompte del nombre 
d'organismes de cada una es realitzà 
seguint la técnica d'Utermóhl (Lund et al., 
1958; Margalef, 1974; Edler i Elbráchter, 
2010). Les anàlisis qualitatives 1 


quantitatives del fitoplàncton s'han fet 
separant les formes grans de les petites, 
que s'han estudiat respectivament a 100 i 
320 augments les primeres i a 400 
augments les segones. La divisió per mides 
té una doble finalitat, d'una part fer 
estadísticament més representatius els 
resultats del recomptes, i de l'altre poder 
oferir una visió de caire més funcional dels 
diferents organismes que integren les 
comunitats fitoplanctóniques еп сайа 
mostreig. En una primera aproximació a 
l'ecologia d'aquests microorganismes la 
separació indica que les formes petites, per 
sota dels 20 um, formen part de la fracció 
del nanoplàncton, mentre que les formes 
grans que assoleixen mides superiors als 20 
um se situen dintre de la fracció del 
microplàncton (Sieburth et al., 1978). Les 
abundàncies de les microalgues és donen 
en cèl-lules per mil-lilitre. 

La interpretació dels resultats obtinguts 
en aquest treball és fa d'acord amb les 
directrius que marca la Directiva Marc de 
l'Aigua, l'objectiu de la qual és assolir el 
bon estat ecològic de tots els ecosistemes 
aquàtics del Estats Membres de la Unió 
Europea. En aquesta direcció estam 
treballant des de l'any 2005 quan el 
Govern Balear ens va encarregar l'estudi 
del fitoplàncton de les aigües costaneres de 
tot l'Arxipèlag Balear (Puigserver i Moyà, 
2007 i 2010). Així mateix, també s'ha 
especificat quins dels organismes presents 
a les mostres són considerats 
potencialment tòxics o formadors de 
blooms, d'acord amb els criteris de la 
Intergovernmental Oceanographyc Com- 
mission (Moestrup et al., 2019). 


Resultats 
Composició del fitoplàncton 


En el conjunt dels mostrejos realitzats 
en aquest estudi s'han identificat un total de 


M. Puigserver et al., Fitoplàncton estival a Sta. Eulària del Riu (Eivissa) 37 


79 tàxons de microalgues a nivell 
d'espècie o gènere i 2 a nivell de classe 
(Taula 1). En  aquestes comunitats 
fitoplanctòniques hi trobam representants 
de diferents grups  filétics eucariotes 
habituals en la composició del plàncton 
autòtrof dels ecosistemes marins. El grup 
més important pel que fa a nombre de 
tàxons la constitueixen les dinofícies o 
dinoflagel-lades amb 41 tàxons i les 
bacil-lariofícies o diatomees amb 33 tàxons. 
De la resta de microalgues, 2 tàxons 
corresponen a haptofícies (primnesiofícies) 
15 es reparteixen entre les euglenofícies, les 
criptofícies, les  clorofícies 1 les 
prasinofícies (Taula 1). En aquest llistat no 
es presenten altres microalgues com 
dinoflagel-lades o diatomees de reduides 
dimensions o les ultraflagel-lades (cèl.lules 
inferiors a 5um), que s'han identificat a 
nivell de grans grups. Aixó no vol dir que 
aquestes microalgues siguin poc importants 
des de la perspectiva de l'estructura i el 
funcionament de la comunitat fitoplanc- 
tónica, de fet aquests grups s'han inclós en 
els recomptes d'abundàncies cellulars i 
algunes d'elles, com les ultraflagel:lades, 
són especialment importants des d'una 
perspectiva trófica perqué poden constituir 
un component important del bucle microbià 
que és nodreix de la matéria orgànica i dels 
bacteris que hi ha a l'aigua (Azam et al., 
1983; Tamigneax et al., 1995; Reynolds, 
2006). 

Pel que fa a la distribució dels diferents 
tàxons en funció de l'espai 1 el temps 
(Taula 1), observam que són pocs els 
tàxons que es troben presents de manera 
recurrent i constitueixen la base de la 
comunitat fitoplanctónica. Concretament 
Cylindrotheca  closterium, | Licmophora, 
Phaeocystis, Chrysochromulina, Pyrami- 
monas i Plagioselmis prolonga s'han 
Observat en totes les mostres estudiades i es 
poden considerar ubiqües durant tot el 


període d'estudi. Per tant, tot 1 l'alt nombre 
global d'espécies, les microalgues que 
apareixen a les mostres de forma 
continuada formen un grup reduit i, com 
passa а altres ecosistemes aquàtics, 
constitueixen el substrat entorn del qual 
s'estructuren les comunitats i ens serveixen 
de referéncia per contextualitzar els canvis 
que es van produint al llarg del temps. 
Seguidament, Alexandrium taylori, 
Gymnodinium, Amphora, Ardissonea 
fulgens, Diploneis, Pleurosigma, Striatella 
unipunctata, Thalassionema, Tetraselmis i 
les euglenals s'han observat com a mínim 
en una ocasió en tots els punts de mostreig 
1, tot i no aparéixer sempre, també poden 
considerar-se — ubiqües. Рег la seva 
distribució també s'han observat en un 
nombre important de localitzacions peró no 
de manera tan freqüent, les dinoflagel-lades 
del grup Karlodinium, Ostreopsis ovata, 
Prorocentrum arcuatum, Prorocentrum 
lima i Protoperidinium, i les diatomees 
Chaetoceros i Nitzschia (Taula 1). Per 
contra, la presència d'altres espècies ha 
estat molt esporàdica, com és el cas 
d'Alexandrium minutum, Ceratium tripos, 
Podolampas spinifer, Pronoctiluca acuta, 
Torodinium teredo, Chatoceros peruvianus, 
Guinardia striata o Lioloma entre d'altres 
(Taula 1), contribuint a la variabilitat tan en 
lespai com en el temps d'aquestes 
comunitats. 

Pel que fa a la composició dels diferents 
grups, les diatomees més freqüents a les 
quatre platges no són organismes 
estrictament planctònics (Reynolds, 2006). 
Hem de relacionar la presència d'aquestes 
espècies a la columna d'aigua amb el 
transport des del litoral o des dels 
sediments a causa de l'escassa fondària dels 


punts de  mostreig. Les  microalgues 
qualificades com а  bentóniques però 
presents en el plàncton, antigament 


anomenades ficoplàncton, paraula d'origen 

Taula 1. Llista dels tàxons presents a les diferents platges i estius estudiats. SE:Santa Eulària; R:Es 
Riu; C:Es Canar; Ll:Cala Llonga. (*) Tàxons nocius segons la llista de la IOC. (8) Tàxons formadors 
de proliferacions. 

Table 1. List of phytoplankton taxa at the different beaches and sampling times. SE:Santa Eulària, 
R:Es Riu; C:Es Canar; Ll:Cala Llonga. (*) Harmful phytoplankters included in the IOC algae 
checklist. (4) Other bloom formers. 





2013 2014 





R1 C1 R1 C1 
SEI R2 C2 Ln SEI R2 C2 11 
SE2 R3 Сз 142 5Е2 R3 C3 12 





DINOPHYCEAE 





Akashiwo sanguinea # x bx | х x x x 





Alexandrium minutum * 


м 





Alexandrium taylori * 





Alexandrium sp. * x x 





Ceratium declinatum x 





Ceratium furca. x x х| х х 





Ceratium tripos х 





IDinophysis rapa x 





IDinophysis cf.sacculus * х|х | х | х х|х х X 





Gonyaulax sp. x x x 





Gymnodinium semidivisum x x x x x 





Gymnodinium sp. х|х х х| х | х | х х х | х (х х 


м 
»* 
м 
»* 
м 
»* 





Gyrodinium impudicum # xixixix х 





Gyrodinium fusiforme x х | х xix X X [5 





Gyrodinium sp. х|х х х|х | х х | х 





Негегосарза рувтаса х 





Негегосарза sp. x 





Karenia brevis* XIX 





Кагета mikimotoi * X|X|X|X|X|x|x 





IKarlodinium group * х| х | х | х их х (х х | х 





IRatodinium glaucum # x 





IKatodinium sp. X x 





IKofoidinium veleilloides x x 





Ostreopsis ovata * x x EXA XIX х|х х|х | х х х 





IPodolampas palmipes X x 





IPodolampas spinifer x 





IPronoctiluca acuta x 





IProrocentrum arcuatum X X X X X X X X X X X X X 





Prorocentrum emarginatum* х х 





IProrocentrum gracile X|x x Х 





IProrocentrum lima * xixixixixixix x xixixixix X|x 





IProrocentrum mexicanum * x 





IProrocentrum micans X X X X X X X X 





IProtoperidinium divergens xixixix x 





IProtoperidinium steinii х 





IProtoperidinium sp. х|х х | х х |х х| х х | х х [х х 





IScrippsiella sp. х х х х х 





Torodinium robustum x 





Torodinium teredo х 





Torodinium sp. х х| х 





Warnowia sp. х 





BACILLARIOPHYCEAE: Centrals 





Biddulphia sp. X 




































































Chaetoceros peruvianus x 

Chaetoceros sp. х|х (х х|х х х х хх х |х х|х | х х (х 
Coscinodiscus sp. x х 
IDactyliosolen blavyanus xixixixixixix 
IDactyliosolen fragilisimus xixix x x|x х 
Ситагаа flaccida x 
Guinardia striata х 
IHemiaulus hauckii x x |x х 
IHemiaulus sp. x x 
ILeptocylindrus danicus x х х х|х | х 
ILithodesmium sp. х | х X 
Odontella sp. x | х 
IProboscia alata х х|х | х |х (х 
IRhizosolenia sp. x|x 
BACILLARIOPHYCEAE: Pennals 
Amphora sp. х|х х х х х х х х х х ух х х х (х х х |х 
Ardissonea fulgens x x х|х х х|х | х х|х (х х 
Climacosphenia sp. X х|х х | х (х (х 
Cylindrotheca closterium х|х х х х х х (х |х х х х х х х х х х |х х 
IDiploneis sp. х|х х х х х|х х | х (х х | х (х х | х (х 
Grammatophora sp. х х | х х|х | х х (х 
ILicmophora sp. х|х х х х х х х х (х х (х хх хх | х х хх 
ILioloma sp. x 
avicula sp. х|х х х х (х (х (х х х х х х х Хх х х х 
itzschia sp. х|х х |х |х (х XIX х |х X|X|x|x|x 
IPlagiotropis sp. х |х 
IPleurosigma sp. X|X х х (х (х (х (х х х х х х х Хх х х х 
IPseudonitzchia delicatissima х | х х х | х 
[group 5 
IPseudonitzschia sp. * х 
IStriatella unipunctata X|X!x|x ххх х х (х (х (х (х х х х х [хх 
Surirella sp. x [X 
Tabellaria sp. х х|х | х |гх (х (х (х 
Thalassionema sp. х|х х х х х х х х (х |х х|х | х х х 
PRYMNESIOPHYCEAE 
IPhaeocystis sp. * х|х | х | х | х |х |х | х x x x|x x x 
Chysochromulina sp. х|х х х х |х |х (х x x x|x x x 
ALTRES GRUPS 
IPyramimonas sp. х|х х х х х х х үх х х х х х х х |х х х х 
Tetraselmis sp. х|х | х х х (х (х х |х | х х|х | х 
IPlagioselmis prolonga х|х х х | х х х (х |х х х х х х х х х х х х 
Cryptophyceae x х|х (х 
Euglenophyceae х|х (х х|х х х х х ххх х Хх хх х х (х 
(5) Tàxons nocius segons la ОС (8) Tàxons formadors de proliferacions SE:Santa 


Eulària / R:Es Riu / C:Es Canar / Ll:Cala Llonga 


grec que significa component accidental del 
plàncton (Margalef, 1955), són elements 
característics dels ecosistemes costaners on 
la pròpia hidrodinàmica, acció de les brises 
i processos de mescla vertical diaris 
afavoreixen la resuspensió. A les platges 
amb intenses activitats nàutiques i de bany 
aquests processos es veuen potenciats i 
serien suficients per a justificar, total o 


parcialment, els resultats obtinguts. Per 
altra banda, en els altres grups els tàxons 
observats disposen de flagels que els 
permeten realitzar moviments actius entre 
la superfície de l'aigua i el fons, poden 
explorar el medi en el que viuen i adaptar- 
se a canvis en les condicions del medi com 
són la intensitat de la llum o la concentració 
de nutrients. Per tant, aquests tàxons es 

consideren genuinament 
(Reynolds, 2006). 
Finalment, és especialment interessant 
valorar la presència d'espècies 
potencialment tòxiques o formadores de 
proliferacions d'altes densitats cel-lulars 
(Masó i Garcés, 2006). Entre el total de 
tàxons observats, 14 d'aquestes 
microalgues es troben incloses en el llistat 
de la IOC com a potencialment nocives 
(Moestrup et al, 2019) i altres 3 es 
consideren possibles formadores Яе 
proliferacions d'alta densitat (Taula 1). Es 
tracta majoritàriament de dinoflagel-lades 
de géneres com Alexandrium, Dinophysis, 
Karenia i Prorocentrum entre d'altres, i de 
diatomees del gènere Pseudonitzschia. A 
les Balears constitueix un cas especial 
l'abundància de Phaeocystis ja que té una 
ecologia que no sempre respon a les 
característiques que se li atribueixen de 
manera genèrica. Es tracta d'un gènere 
especialment conegut per haver causat 
proliferacions recurrents en aigües de 
latituds baixes, amb formació de denses 
escumes que afecten negativament a 
l'ecosistema i a les activitats humanes que 
s'hi desenvolupen (Green i Leadbeater, 
1994; Levasseur et al, 1994, Moestrup i 
Thomsen, 1995; Lancelot et al., 1998). Per 
contra, en el cas de l'espécie P. cordata, 
propia de la Mediterrània, no s'ha observat 
ni la seva possible fase colonial ni que 
formi escumes (Zingone ef al., 1999). Pel 
que fa a les Balears, s'ha descrit una densa 
proliferació de Phaeocystis en el Port de 
Maó lligada al dragatge de la zona portuària 
i per tant associada a aigues teòricament 
riques en nutrients (Puigserver i Moyà, 
2000). Per contra, també s'ha observat la 
seva presència a aigües oligotròfiques amb 
influència oceànica (Puigserver, 2003). 
Així mateix, en els treballs de la Directiva 
Marc de l'Aigua, Phaeocystis s'ha observat 
en aigües pobres en nutrients de l'Arxipèlag 


planctónics 


de Cabrera, formant part de les comunitats 
fitoplanctóniques de característiques més 
naturals i que constitueixen les mostres de 
referéncia de les àrees costaneres de les 
Illes Balears (Puigserver i Moyà, 2007). Per 
tot plegat creiem que es tracta d'una 
d'aquestes microalgues ubiqua, de les que 
quasi bé sempre hi són, i que només per 
aquest fet pot assolir grans creixements 
quan les circumstàncies són especialment 
favorables, peró que la seva ргевёпсїа по és 
per si mateixa indicadora de condicions 
ecológiques particularment deficients. 


Abundancia i successió del fitoplancton 

En primer lloc 1 pel que fa a les 
abundàncies cel-lulars totals, en general 
s'observen uns valors inferiors a la platja de 
Cala Попеа respecte les altres platges, 1 que 
es mantenen majorment per baix del límit 
de les 1000 cél/ml (Fig. 2). Per contra, les 
altres platges presenten unes abundàncies 
cellular en general més altes i 
particularment a la platja de Santa Eulària 
qué majoritàriament té valors totals 
superiors a les 1000 cèl/ml. Les platges 
d'Es Riu 1 Es Canar semblen tenir unes 
característiques intermèdies pel fet que 
majorment tenen unes  abundáncies 
cellulars per baix d'aquest valor llindar 
peró presenten creixements puntuals molt 
per damunt (Fig. 2). 

En conjunt, s'observen uns creixements 
fitoplanctónics estival en les dues 
campanyes de mostreig que varien de 
magnitud i temporalització segons la platja 
estudiada. Les màximes  abundàncies 
cel lulars s'han mesurat durant la campanya 
de 2014, 1 més concretament en el mes de 
juliol, amb 3993 cél/ml a la platja de Santa 
Eulària i 2945 cél/ml a la platja d'Es Canar 
(Fig. 2). En els dos casos la comunitat 
estava dominada per cèl-lules de petites 
dimensions, les quals contribueixen amb 

Fig. 2. Abundancia cel-lular total al llarg de l'estudi en els diferents punts de mostreig. 
Fig. 2. Total cell abundances at the different sampling sites during the whole study period. 


una quantitat de biomassa per cèl-lula més 
petita que les formes de mida gran. Les 
mostres de les dues platges es diferencien 
per les espécies dominants. A Santa Eulària 
destaquen Plagioselmis prolonga, 
Chrysochromulina, les ultraflagel-lades i 
Phaeocystis. Altres formes abundants han 
estat les diatomees centrals de grans 
dimensions, amb dominància de 
Chaetoceros, arribant a 1747 cél/ml. Per 
contra, a la platja d'Es Canar destaca 
Plagioselmis prolonga seguida рег 
Pyramimonas 1 ultraflagel:lades, 
acompanyades per Chrysochromulina i 
diverses — dinoflagel.lades dels grups 
Rarlodinium i Gymnodinials (Fig. 2). En 
aquest mateix moment també s'observa un 
creixement a la platja d'Es Riu, amb 
dominància  d'ultraflagel-lades, seguides 
per Phaeocystis, Plagioselmis prolonga, 
Chrysochromulina i petites | diatomees 
pennades. 

Per altra banda, durant la campanya de 
2013 també s'observa el desenvolupament 


d'un creixement fitoplanctònic durant el 
mes de juliol, amb màximes concentracions 
de 2657 cél/ml a la platja d'Es riu i amb 
2423 cél/ml a Es Canar. А la platja d'Es 
Riu 1 particularment a l'estació R3, es tracta 
d'unes aigües amb abundants diatomees, 
tant de petites com de grans dimensions, 
que mostren un gradient d'augment des de 
l'estació КІ a la R3 així com ens 
aproximam a la desembocadura d'Es Riu. 
L'abundància de diatomees en aquesta zona 
es relaciona amb les particulars condicions 
hidrodinàmiques i la possible aportació de 
nutrients per mitjà d'Es Riu. Les diatomees 
observades són majoritàriament de vida 
bentónica i es trobarien a la columna 
d'aigua afavorides per acció de la 
hidrodinàmica que les posi en suspensió. 
Així mateix, la mostra R3 ha presentat una 
gran quantitat de materials sòlids en 
suspensió que han d'associar-se a un petit 
vessament d'aigües residuals que es va 
produir a una zona propera del tram final 
d'Es Riu. Aquest tipus de vessament són 

una font molt important de nutrients que el 
fitoplancton utilitza rápidament si la resta 
de condicions ambientals són les 
adequades. 

Un cas especial el representa la 
proliferació ocorreguda a la platja d'Es 
Canar al juliol de 2013, què provocà la 


presència d'una taca  d'intens color 
ataronjat a la superficie de l'aigua. 
L'espècie responsable era la dinofícia 


Alexandrium taylori, un organisme citat a la 
bibliografia com a responsable d'episodis 
de proliferacions recurrents. És el cas de 
proliferacions amb més de 107 cèl-lules per 
litre, durant els mesos de juliol i agost 
descrits a una platja del litoral català 
(Garcés et al., 1998). A partir del seguiment 
d'aquesta recurréncia es coneix que aquesta 
espécie fa migracions verticals dia-nit 1 que 
té capacitat per formar cists que són les 
formes de resisténcia que mantenen la 
població quan les condicions no li són 
favorables (Garcés et al., 2002). En el cas 
que ens ocupa a la platja d'Es Canar, 
l'abundància fitoplanctónica total en el punt 
de màxima intensitat de la discoloració fou 
de 1,25-10% c&l/l amb la única presència de 
l'espècie causant de la proliferació. Aquest 
fenomen és un exemple claríssim de 
proliferació descontrolada d'una especie, 
també conegut com a bloom o PAN, que 
pot causar molésties diverses a les zones de 
bany (Glibert i Pitcher, 2001; Tintoré, 
2007; Masó 1 Garcés, 2006). L'existéncia 
d'un registre anterior, corresponent al juliol 
de 2011, d'una discoloració similar a la 
mateixa platja produida pel шах 
dinoflagel-lat, amb una abundància 
cel-lular de l'espècie dominant de 1,75:10* 
cél/l i una concentració fitoplanctónica total 
de 2,23- 10* cèl/I (Puigserver i Moyà, 2015) 
ens reafirma la recurrència d'aquests 
esdeveniments. Pel que fa a la discoloració 
de 2013 hem de dir que va mantenir-se 
durant pocs dies, disminuint la seva densitat 


màxima per baix de 0,3-10% cèl/I en una 
setmana i indicant que la població d'A. 
taylori ja estava en una fase de decadència. 
Per les característiques de les mostres 
sembla probable que el bloom fos controlat 
de forma natural, molt possiblement pel 
creixement parallel a les algues d'un 
protozou del grup dels tintínids, que 
depredava directament sobre la 
dinoflagel-lada ^ responsable de la 
proliferació i que l'anava eliminant. Aquest 
és un bon exemple de la capacitat de retorn 
que tenen els ecosistemes naturals quan no 
hi ha factors externs que continuin 
accelerant els processos biològics. 

Així mateix, a la platja d'Es Canar 


també s'han mesurat les abundàncies 
cellulars més altes —d'euglenofícies, 
concretament del gènere —Eutreptiella, 


arribant a 5,14 cél/ml al juliol de 2013 a 
lestació C3; 1,32 i 2,93 cél/ml a les 
estacions C2 i C3 respectivament al juliol 
de 2014. Aquest grup ha estat citat a zones 
portuàries de les Balears (Puigserver, 2003) 
1 l'associam a activitats antrópiques. La 
presència d'aquestes microalgues s'ha 
observat a totes les platges estudiades però 
en menor abundància (Taula 1). 

Pel que fa a Cala Llonga també s'ha 
registrat. еї — desenvolupament — d'un 
creixement fitoplanctònic estival, 
lleugerament retardat en el temps respecte 
les altres platges i localitzat en el mes 
d'agost (Fig. 2). A més, la magnitud 
d'aquests creixements, tot i que superen les 
1000 cél/ml, és inferior a les registrades a 
les altres platges estudiades. Les màximes 
abundàncies cellulars s'han mesurat al 
2014 amb 1267cél/ml i al 2013 amb 1181 
cèl/ml (Fig. 2), amb clara dominància de 
petites flagel-lades. Només cal destacar un 
petit creixement de la dinoflagel-lada 
Alexandrium taylori durant l'agost de 2013 
amb 66 cel/ml. 

Discussió 


Pel que fa a la composició del 
fitoplàncton a les platges estudiades, el 
nombre de tàxons identificats durant aquest 
estudi representa més del 40% dels tàxons 
trobats en el fitoplàncton de les zones 
costaneres de tot l'Arxipèlag Balear en el 
qual s'avaluà l'estat ecológic d'aquests 
ecosistemes dintre de la Directiva Marc de 
l'Aigua (Puigserver i Moyà, 2010). Per 
tant, podem dir que a les platges estudiades 
de Santa Eulària es troba un fitoplàncton 
diversificat que mostra variabilitat tant en la 
seva freqüéncia com en la composició de 
les comunitats al llarg del temps i que, a 
priori, ens fa pensar que té un rol important 
en el context de l'ecosistema litoral. 

Amb l'objectiu de desxifrar les 
possibles causes de la presència sobtada de 
proliferacions de fitoplàncton a les zones 
de platja, ens varem plantejar dues 
hipòtesis a valorar. La primera hipòtesi era 
que els creixements de les microalgues, ja 
siguin de forma moderada i per tant no 
perceptible o en forma de blooms, responen 


a les condicions que afavoreixen 
habitualment els creixements del 
fitoplàncton. Aquestes condicions són 


fonamentalment unes temperatures altes i 
estabilitat de la columna d'aigua pròpies de 
l'època estival, i a la vegada la presència de 
banyistes i les nombroses activitats 
nàutiques que es desenvolupen a la zona i 
que, de forma directa i/o indirecta per 
suspensió des del sediment, enriqueixen 
l'aigua amb els elements que nodreixen el 
fitoplàncton (Tovar-Sánchez et al., 2013). 
La segona hipótesi era que els blooms 
algals tenen l'origen en les aportacions de 
nutrients procedents d'activitats 
antrópiques externes a l'ecosistema, per 
exemple abocaments furtius d'aigua dolca, 
rica amb matéria orgánica i nutrients 
inorgánics, fora de qualsevol control. 


Aquest component al-lócton se sumaria i 
potenciaria els factors esmentats durant els 
mesos més càlids de l'any. 

Una primera visió general de les 
abundàncies cel-lulars a les quatre platges 
estudiades i la seva evolució al llarg del 
temps (Fig. 2) ens permet apuntar un patró 
de comportament que, amb alguna 
excepció, és generalitzable a tots els llocs. 
De forma majoritària es produeix un 
creixement fitoplanctònic durant el mes de 
juliol que pot avançar-se o endarrerir-se 
lleugerament segons la zona d'estudi (Fig. 
2). En menor freqüència, aquest creixement 
s'endarrereix i es produeix dins el mes 
d'agost, aquest és el cas principalment de 
Cala Llonga (Fig. 2). Aquesta evolució de 
les densitats de microalgues al llarg de 
l'estiu reforça la primera hipòtesi sobre els 
factors que determinen el creixement del 
fitoplàncton, dit d'una altra manera les 
característiques pròpies de l'estació càlida 
junt amb la incidència de les activitats 
relacionades amb els usos de les platges, 
bany i tràfic nàutic, justificarien els canvis 
quantitatius que s'observen en les 
comunitats fitoplanctòniques durant els 
mesos d'estiu. 

Pel que fa referència a l'abundància 
cel-lular total, si consideram que el llindar 
qué separa les aigües menys productives o 
oligotròfiques de les que tenen una major 
capacitat productiva pròpia de la zona 
costanera de les Balears se situa entorn les 
10° cèl/ml (Puigserver, 2003), podem 
considerar Cala Llonga com un exemple de 
platja més oligotròfica, la platja de Santa 
Eulària com a més productiva i les platges 
d'Es Riu i Es Canar com a platges amb 
característiques  trófiques intermèdies. 
Aquesta classificació duu associats una 
sèrie de matisos que cal tenir presents 
perquè no és el mateix parlar de cèl-lules 
grans o petites, o fins i tot de diferents 
grups de microalgues. 

Podem veure que a la major part de les 
mostres domina la fracció del nanoplàncton 
1 durant els creixements fitoplanctónics 
també és aquesta fracció que majorment 
domina la comunitat, contribuint amb un 
elevat percentatge del total cellular (Taula 
2). Aquesta fracció del fitoplàncton està 
constituida рег  nanoflagel-lades, grup 
heterogeni tant pel que fa a la composició 
taxonómica, com a l'estructura de les 
cèl-lules i a seva flexibilitat metabólica. La 
majoria són autòtrofs, però molts també 
poden viure a expenses de la matéria 
orgànica, donant-los avantatges per ocupar 
la columna d'aigua inclás en condicions 


precàries de nutrients inorgànics (Margalef, 
1983; Reynolds, 2006). Per contra, només 
en moments puntuals la fracció de 
microalgues constitueix una part més gran 
en termes d'abundància cellular (Taula 2). 

D'aquests casos destaquen les proli- 
feracions de les dinoflagel-lades Alexan- 
drium taylori i diverses Gymnodinials, i de 
diatomees del gènere Chaetoceros. Des 
d'aquesta perspectiva, en ecologia es 
consideren els organismes més petits del 
fitoplàncton com estrategues de la r, són els 
oportunistes que ocupen ràpidament l'espai 





























Total Formes petites Formes grans 
cèl/ml cèl/ml % cèl/ml % Tàxons dominants 

JN-13 957,03 946,17 98.87 150,91 37,43 Gyrodinium 
SEI SEI CI 

JL-13 2656,68 2646,28 99.61 1247 100 Alexandrium taylori 
R3 R3 C2 

AG-13 1281,56 1275,58 99.53 142,95 13,45 Alexandrium taylori 
R3 R3 LL2 

ST-13 1717,23 1700,78 99.04 21,49 4,73 Diatomees pennades 
SEI SEI R3 

JL1-14 1944,02 1934,75 99.52 514 29,35 Alexandrium taylori 
SEI SEI C2 

JL2-14 3992,9 2894,16 98.26 1749,39 43,81 Chaetoceros 
SE2 C3 SE2 

AG-14 2974,93 2970,25 99.84 122,01 12,8 Gymnodinium 
SEI SEI C3 

ST-14 1978,9 1962 99.15 16,9 0,85 Diatomees pennades 
SEI SEI SEI 














Таша 2. Abundàncies cel-lulars fitoplanctóniques màximes per a cada un dels mostrejos referides al 
total de la comunitat, a les formes petites i grans respectivament. S'inclouen les contribucions en 
percentatges respecte el total de les formes grans i petites respectivament. Per les formes grans 


s'indiquen els tàxons dominants. 


Table 2. Maximum phytoplankton cell abundance of the whole community, of large- and small- 
shaped cells, during the different sampling times. Percentages of large and small shapes are 
included. The dominant taxa are shown in the case of large-shaped phytoplankton. 

gràcies a la seva flexibilitat metabólica 1 
reproductiva, mentre que els més grans són 
considerats estrategues de la k, són els més 
ben adaptats a unes condicions menys 
variables i tenen una menor taxa de 
multiplicació (Reynolds, 2006). De totes 
maneres, la frontera entre els uns i els altres 
són prou difuses i a vegades по és facil 
parlar estrictament d'una o altra estratègia, 
ens referim per exemple al cas d'algunes 
dinoflagel-lades de mida més gran que 
proliferen ràpidament tot i que com a grup 
es consideren organismes de multiplicació 1 
metabolisme més lents. 

Els valors màxims de cèl: lules és donen 
a les platges de Santa Eulària i Es Riu i, 
com ja hem dit, aquests valors quasi sempre 
coincideixen amb els màxims de cèl-lules 
petites (Taula 2). Quan els màxims es 
donaren a la platja de Santa Eulària, la 
comunitat estava dominada per 
ultraflagel-lats, la criptofícia Plagioselmis 
prolonga i les  haptofícies  Chryso- 
chromulina i Phaeocystis. Es tracta d'un 
nanoplàncton propi d'aigües clares però 
que poden presentar una lleugera càrrega de 
nutrients que estimula el seu creixement. 
Aquests creixements s'explicarien segons la 
primera hipòtesi de l'efecte estiu. Així 
mateix, еп base als creixements 
generalitzats que s'han produit durant els 
dos estius, els resultats reafirmen la hipòtesi 
de l'efecte estiu i ús de les platges com a 
responsables dels canvis que experimenta el 
fitoplàncton. En qualsevol cas, no podem 
parlar de condicions d'eutròfia o de 
producció primària alta generalitzada en 
cap de les quatre platges, i molt manco de 
creixements sostinguts durant llargs 
períodes de temps. Les xifres més altes no 
superen les 4- 10? cel/ml 1, a més, dominen 
formes de petites dimensions i, per tant, 
d'escassa biomassa. 


En el cas de la platja d'Es Riu, les 
máximes abundancies cel-lulars mesurades 
al juliol de 2013 es localitzaven a la zona 
més propera a la desembocadura (Taula 2), 
amb creixement de nanoflagel-lades junt 
amb petites diatomees i coincidint amb la 
presència de partícules en suspensió a 
l'aigua que possiblement han d'associar-se 
a un petit vessament en el tram final del riu. 
Tot plegat ens fa pensar en un enriquiment 
puntual de l'aigua en nutrients, que 
propicià l'arrossegament de poblacions de 
diatomees amb abundants formes pennades 
des del riu cap a la platja. El segon màxim 
que es donà al mateix lloc en el mostreig 
del mes d'agost fou sensiblement inferior, 
el que ens reafirma en aquest cas en la 
hipòtesi d'una fertilització puntual. La 
major abundància de forma reiterada 
d'aquestes diatomees a la platja d'Es Riu i 
en particular al punt R3 (Fig.2), l'hem de 
relacionar amb la turbulència de la zona 
deguda als intercanvis que és produeixen 
entre els dos ecosistemes i al tragí de 
petites ^ embarcacions. Encara més 
important és l'aportació de silici per l'aigua 
dolça, — element imprescindible ^ pel 
creixement de les diatomees (Margalef, 
1983). Com ja hem esmentat, moltes de les 
diatomees que surten a les mostres són 
organismes de vida bentónica que arriben al 
plàncton des de la vorera o des del fons. 

Per altra banda, la preséncia de manera 
abundant de diatomees de vida planctónica, 
com Chaetoceros, només s'ha observat de 
manera molt puntual, arribant a uns màxims 
de 382 cèl/ml i 1747 cél/ml a la platja de 
Santa Eulària als agostos de 2013 1 2014 
respectivament. Aquests creixements 
aparentment estarien fora de la successió 
fitoplanctònica teòrica en els ecosistemes 
marins, en la què els estius es caracteritzen 
per un augment de l'estabilitat de la 
columna d'aigua, disminució del nutrients i 


46 Boll. Soc. Hist. Nat. Balears, 62 (2019) 


domini de les dinofícies afavorides per la 
seva mobilitat i Іа seva capacitat 
mixotròfica (Jacobson i Andersen, 1994; 
Adolf et al., 2006). En qualsevol cas, les 
diatomees han estat citades reiteradament 
en el plàncton estival de zones costaneres 
(Reynolds, 2006); Margalef s'hi refereix 
repetidament en els seus estudis sobre el 
fitoplàncton de les ries gallegues (Margalef 
et al., 1955); 1 també les hem trobat a 
diferents indrets del litoral Balear 
(Puigserver i Moyà, 2007). En el cas de les 
platges estudiades és difícil parlar de 
successió perquè ens manca informació 
sobre la resta de l'any, però tot i aquestes 
mancances, el comportament de les 
diatomees no s'aparta del que seria 
previsible pel tipus d'ecosistema estudiat, 
amb роса fondària, influits рег la 
proximitat de la costa i amb una clara 
incidéncia  antrópica. Les  diferéncies 
observades a les quatre platges les podem 
associar als diferents models Яе 
funcionament, que tenen que veure amb la 
morfologia concreta del litoral, la 
hidrodinàmica de la zona i la incidència 
actual 1 histórica de les  activitats 
antrópiques. 

Pel que fa a les dinofícies, tot 1 ser el 
segon grup d'algues amb més representants 
a les quatre platges estudiades, la seva 
presència a les mostres ha estat inferior a la 
de les diatomees. Només Alexandrium 
taylori ha  presentat una  distribució 
generalitzada i centrada en els mesos de 
juliol 1 d'agost. Aixó vol dir que uns 
organismes que teóricament haurien de 
trobar les condicions idónies pel seu 
creixement en la fase estival de la successió 
fitoplanctónica no mantenen poblacions 
quantitativament importants i estables. Hem 
de considerar aquesta circumstància com un 
fet positiu des de la perspectiva de la 
qualitat dels ecosistemes ja què per una part 
ens mostra la precarietat en les condicions 


pel desenvolupament de les dinofícies, 
probablement una mancança de nutrients 
i/o menys estabilitat de la que necessiten 
per créixer, i per altra part fa menys factible 
el creixement dels nombrosos tàxons 
d'aquest grup considerats potencialment 
formadors de proliferacions o nocius. En 
qualsevol cas, els creixements puntuals 
d'aquestes espècies, com Alexandrium 
taylori amb màxims de 1247 cèl/ml a Es 
Canar el juliol de 2013 i provocant una 
discoloració ataronjada de les aigües just a 
la línia de platja, són una senyal d'alerta 
que ens indica que l'ecosistema surt del seu 
estat natural. A més, es tracta de cèl-lules 
de grans dimensions que contribueixen amb 


una gran quantitat de biomassa 
fitoplanctònica i per la seva possible 
recurrència han de ser motiu de 


preocupació i seguiment. Tot i què per 
aquestes espècies potencialment 
formadores de proliferacions algals nocives 
i en base a les abundàncies cel-lulars 
mesurades а  proliferacions a la 
Mediterrània (Vila et al., 2001) consideram 
una espècie en estat de bloom quan 
presenta abundàncies cel-lulars superiors a 
les 10* cel/ml, les abundàncies cel-lulars 
mesurades en el present estudi no han de 
ser  menyspreades particularment рег 
l'impacte social causat per la discoloració 
de la zona de bany. Així mateix, els 
creixements d'euglenofícies observades els 
mesos de juliol a la mateixa platja d'Es 
Canar creiem que és un motiu d'atenció per 
la possibilitat que tenen aquestes algues 
d'utilitzar materia orgánica (Margalef, 
1983), fet que les associa a la seva 
preséncia en el medi. 

Finalment, s'ha de remarcar la presència 
d'espècies potencialment tòxiques о 
productores de proliferacions a totes les 
platges estudiades (Taula 1). Tot i això, 
Fraga (2013) posà de manifest els 
problemes de tipus pràctic que tenen 

aquestes llistes sobretot pel desconeixement 
que encara es té dels aspectes concrets de la 
sistemàtica 1 ecologia de les microalgues. 
Sobre aquesta problemàtica cal entendre 
que pel fet que una espécie figuri a un 
catàleg d'organismes possiblement 
perillosos no vol dir que ho sigui sempre i 
en tots els lloc on es troba, perquè en 
moltes ocasions la podem trobar en 
condicions naturals. Hem constatat aquest 
fet en l'estudi del fitoplàncton de les aigúes 
costaneres de l'Arxipèlag Balear еп 
aplicació de la Directiva Marc de l'Aigua, 
en el que observàvem que microalgues del 
llistat de l'IOC també creixen en les aigües 
del Parc Nacional de l'Arxipèlag de 
Cabrera, considerades amb les millors 
condicions ecològiques i exemples de 
referència per a tota la resta de masses 
d'aigua del litoral balear (Puigserver i 
Moyà, 2007, 2010). En qualsevol cas, la 
presència d'aquestes espècies i el fet que ja 
s'hagin produit discoloracions de les aigües 
associades a proliferacions, augmenta la 
possibilitat que es produeixin blooms en el 
futur i ens avisa de la importància de la 
seva vigilància. A més, a una escala més 
llarga de temps però que ja té un efecte ben 
tangible, s'ha de tenir present la introducció 
i la dispersió d'espècies del fitoplàncton 
associada a la globalització de les activitats 
antròpiques en l'ecosistema marí i a 
l'escalfament progressiu de l'aigua degut al 
canvi climàtic global, que afavoreix el 
creixement d'espècies exòtiques. Es tracta 
d'agents externs, que precisaran d'un 
seguiment acurat quan l'espècie introduida 
és un organisme potencialment formador de 
blooms i/o nociu per altres components de 
l'ecosistema. 


Conclusions 


En base a l'estudi durant els mesos 
d'estiu, les platges estudiades del municipi 


de Santa Eulària del Riu presenten una 
comunitat fitoplanctònica diversificada, que 
mostra variabilitat en l'abundància i 
composició de les comunitats en el temps i 
l'espai. Pel que fa a la capacitat productiva 
i en base a les abundàncies cel-lulars totals, 
podem considerar Cala Llonga com un 
exemple de platja oligotrófica, Santa 
Eulària com a més productiva i les platges 
d'Es Riu i Es Canar com a platges amb 
característiques tròfiques intermèdies. En 
general, es produeix un creixement 
fitoplanctònic durant el mes de juliol que 
pot avançar-se o endarrerir-se lleugerament 
segons la zona d'estudi. En menor 
freqüència, com és el cas de Cala Llonga, 
aquest creixement estival es produeix dins 
el mes d'agost. Aquesta evolució de les 
comunitats fitoplanctóniques s'explicaria 
per les condicions pròpies de l'estiu, 
elevades temperatures i estabilitat de la 
columna — d'aigua, — potenciades рег 
l'increment de la presència de banyistes i 
altres activitats nàutiques. 

El fitoplàncton està generalment 
dominat per la fracció del nanoplàncton, 
concretament рег  nanoflagellades Яе 
diferents grups taxonómics, propi d'aigües 
clares que en determinants moments 
presenta una lleugera càrrega de nutrients 
que estimula el creixement de la comunitat 


fitoplanctónica sense produir canvis 
significatius en la seva composició 
taxonómica. 

De manera puntual la  fracció 


corresponent a microalgues contribueixen a 
una part més gran del total cel lular, 
dominant dinofícies o diatomees segons el 
cas. Les proliferacions a la platja d'Es Riu, 
amb un augment d'abundància cellular 
quan ens apropam a la desembocadura, amb 
creixement de nanoflagel-lades junt amb 
diatomees реппайеѕ de carácter més 
bentónic 1 amb preséncia de nombroses 
partícules en suspensió ha d'associar-se a 

fertilitzacions puntuals 1 l'arrossegament 
des del riu. 

Altres creixements són de diatomees 
própiament planctóniques, com a la platja 
de Santa Eulària, que correspondrien a 
comunitats estivals pròpies de zones 
costaneres de poca fondària, influïts per la 
proximitat de la costa i amb una clara 
incidència d'activitats antròpiques que 
incrementen la turbulència del sistema. 

Finalment, tot i ser el grup amb un 
major nombre de tàxons, les dinofícies no 
han estat massa abundants a les platges 


estudiades. Pel fet de ser un grup 
característics de l'època estival еп 
Pecosistema marí, les seves baixes 


abundàncies ens indicarien unes condicions 
poc favorables per aquest grup, com seria 
una major turbulència de la columna 
d'aigua associable a les activitats nàutiques 
de la zona. En qualsevol cas, el fet que 
s'hagin produït creixements explosius, amb 
clara dominància d'una dinofícia i que han 
provocat la discoloració de les aigües, 
concretament a la platja d'Es Canar, han de 
considerar-se una clara senyal d'alerta que 
les condicions daquest ecosistema 
s'allunyen del seu estat natural, desitjable 
tant des del punt de vista ecològic com pels 
usos antròpics que s'hi desenvolupen. A 
més, la possible recurrència d'aquets 
esdeveniments els fan ser motiu especial de 
preocupació. La major abundància 
d'euglenofícies en aquesta mateixa platja 
d'Es Canar pot ser indicadora de 1а 
preséncia de matéria orgánica que provoqui 
un enriquiment en nutrients de les aigües i 
ens reafirma en la necessitat de vigilància i 
control especials. 


Agraiments 


Aquest estudi ha estat finangat per la 
Regidoria de Мей Ambient de 


l'Ajuntament de Santa Eulària del Riu 
(Eivissa). Volem fer palès el nostre 
reconeixement a la iniciativa per part dels 
responsables polítics 1 técnics ambientals 
d'aquest ajuntament en la realització 
d'aquest estudi. 

